Quin dia l'Estat va treure els diners dels dos bancs?
Estic d'acord al cent per cent amb aquesta piulada que el diputat d'ERC Ruben Wagensberg va fer divendres:    Si l'Estat va treure milers de milions dels dipòsits catalans el 2-O, vol dir que veien possibilitats reals de ruptura. I si hi veien possibilitats reals, vol dir que la ruptura era i és possible.L'1-O no va ser suficient. Cal tornar a generar molts 1-O. Un darrere l'altre. pic.twitter.com/TIk7qLNleh — Ruben Wagensberg (@wagensberg) October 5, 2018  La piulada és una reacció, a parer meu molt sensata, a les informacions que el diari Ara ha publicat aquest cap de setmana sobre la retirada en massa de fons dependents de l'estat espanyol, tant de CaixaBank com del Banc Sabadell, l'endemà del dia del referèndum d'autodeterminació. Una informació que ahir va complementar VilaWeb, que confirmà que cap dels dos bancs no havia explicat la veritat al govern de la Generalitat sobre les raons per les quals se n'havien anat.
el 2-O